
ΠΡΟΕΔΡΙΚΟΝ ΔΙΑΤΑΓΜΑ ΥΠΆΡΙΘ. 861 

Περί ένάρξεως καί λήξεως τοϋ άκαδημαϊκοϋ καί διδακτικού 
έτους, τοϋ έορτολογίου, των διδασκομένων μαθημάτων, 
τοϋ ωρολογίου προγράμματος, των τμηματικών καί πτυχια¬ 
κών έξετάσεων τής Εθνικής Ακαδημίας Σωματικής 
Αγωγής (ΕΛΣΑ')». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύπόψει : 

1. Τάς διατάξεις τών άρθρων 1, 2 καί 4 τοϋ Ν.Δ/τος 
1605/1942 κυρωθέντος καί διατηρηθέντος έν ΐσχύϊ διά τής 
ύπ’ άριθ. 298/1946 πράξεως τοϋ 'Τπουργικοϋ Συμβουλίου, 
τοϋ άρθρου 2 τοϋ Α.Ν. 2057/1939, τοϋ άρθρου 14 τοϋ Ν. 
5780/1933 καί τοϋ άρθρου μόνου τοϋ ύπ’ άριθ. 222/1975 
Π. Δ/τος, 

2. Τό άπόσπασμα τής ύπ’ άριθ. 37/1978 πράξεως τοϋ 
Τμήματος Μέσης Έκπαιδεύσεως τοϋ Κέντρου Εκπαιδευ¬ 
τικών Μελετών καί Έπιμορφούσεως (ΚΕΜΕ), 

3. Την ύπ’ άριθ. 848/1978 γνωμοδότησιν τοϋ Συμβουλίου 
τής Επικράτειας προτάσει τοϋ 'ϊπουργοϋ Εθνικής Παι¬ 
δείας καί Θρησκευμάτων, άποφασίζομεν : 

ΚΕΦΑΑΑΙΟΝ Α' 

Ακαδημαϊκόν καί Διδακτικόν Έτος - Έοοτολογιον. 

’Άρθρον 1. 

Έναρξις καί λήξις τοϋ άκαδημαϊκοϋ έτους. 

1. Τό άκαδημαϊκοϋ έτος άρχεται την Ιην Σεπτεμβρίου 
έκάστου έτους καί λήγει την 31ην Αύγουστου τοϋ επομένου. 

2. Τό διδακτικόν έτος άρχεται τήν Ιην Όκτωβρίου έκα¬ 
στου έτους καί λήγει την 30ήν Ιουνίου τοϋ επομένου. 

3. 'Η άκαδημαϊκή διδασκαλία άρχεται τήν Ιην Όκτωβρίου 
έκάστου έτους καί λήγει τήν 20ήν Μαΐου τού επομένου. 

’Άρθρον 2. 

Εορτολόγιου. 

Τά μαθήματα καί αί έξετάσεις τής Εθνικής Ακαδημίας 
Σωματικής Αγωγής διακόπτονται : α) κατά τάς Κυριακάς, 
β) κατά τάς Θρησκευτικάς Έορτάς τών Τριών Ιεραρχών, 
τοϋ 'Αγίου Πνεύματος, γ) κατά τάς Έθνικάς Επετείους 
τής 25ης Μαρτίου καί 28ης Όκτωβρίου, δ) άπό της Πέμπτης 
τής Τυροφάγου μέχρι καί τής Καθαράς Τρίτης, ε) άπό τής 
Παραμονής τών Χριστουγέννων μέχρι καί τής 7ης Ιανουά¬ 


ριου καί στ) άπό τής Μεγάλης Δευτέρας μέχρι καί τής 
Κυριακής τοϋ Θωμά. 

Άρθρου 3. 

Διδασκόμενα μαθήματα, ωρολογίου πρόγραμμα. 

1. Τά έν τή Ε.Α.Σ.Α. διδασκόμενα μαθήματα είναι : 

Α' Γενικά : 

α) Ανατομία, β) Φυσιολογία, γ) Έργοφυσιολογία, δ) 
Έργομηχανική, ε) Διδακτική, στ) Όρϋοπεδική, ζ) Παιδα¬ 
γωγική, η) Ψυχολογία-Ί’υχολογία άθλουμένου, θ) Ιστορία 
Φυσικής Άγωγής-’Λρχαιογνωσία Αγωνιστικής, ι) Κοινω- 
νιολογία, ια) Υγιεινή, ιβ) Φυσικοθεραπεία, ιγ) Γυμνα¬ 
στική, ι®) Ενόργανος Αγωνιστική Γυμναστική, ιε) Σύγχρο¬ 
νος Καλλιτεχνική Γυμναστική θηλέων, ιστ) Όρχηστική, ιζ) 
Κλασσικός ΆΔλητισμός, ιη) Καλοώοσφαίρισις, (■&) Πέτα- 
συαίρισις. κ) Ποίοσφαίρισις, κα) Χειροσφαίρισις, κβ) Κο- 
λύμ&ητις, κγ) Εθνικοί Χοροί, κϊ) Μουσική, κε) Είναι 
Γλώσσαι (Αγγλικά ή Γερμανικά ή Γαλλικά), κστ) Φιλοσο¬ 
φία, κ") Παιόι-αί—ΆΔλοταιίιαί, η) Έργομετρία, κ·&) Έλ- 
ληι/ική Γραμματεία. 

Β' Εΐδικότητος : 

α) Ένόργανος-’Αγιονιστική Γυμναστική, β) Κλασσικός 
Αθλητισμός (Αρόμοι-Βάδην, άλματα, ρίψεις, σύνθετα αγω¬ 
νίσματα), γ) Κολύμβησις, Καταδύσεις, ' Γδατοσφαίρισις 
Άρρένων, δ) Καλαθοσφαίρισή, ε) Πετοσφαίρισις, στ) ΓΙο- 
δοσφαίοισις Άρρένων, ζ) Χειροσφαίρισις, η) Άντισφαίρισις 
0) Σύγχρονος Καλλιτεχνική Γυμναστική Θηλέων, ι) Πάλη, 
ια) Πυγμαχία, ιβ) ’Άρσις Βαρών, ιγ) Ξιφασκία, ιδ) Κω¬ 
πηλασία, ιε) Ιππασία. 

Γ' Επιλογής : 

α) Άντισφαίρισις, β) Σκοποβολή, γ) Επιτραπέζιος 
Άντισφαίρισις, δ) Χιονοδρομίαι, ε) Ναυτικά Αθλήματα, 
στ) Υπαίθριος Ζωή-Κατασκήνουσις, ζ) Κωπηλασία, η) 
Ξέναι Γλώσσαι. 

2. ΑΙ ώραι διδασκαλίας τών μαθημάτων καθορίζονται 
άπό 20 έως 32 κατ’ ανώτατου όριον δι’ έκαστον έτος εβδο¬ 
μαδιαίους, τοϋ ωρολογίου προγράμματος καταρτιζόμενου 
έκάστοτε υπό τής Λ/νσεως τής Σχολής. 

3. 'Η διάρκεια έκάστης διδακτικής ουράς ορίζεται εις 503 

4. Τά έν έκάστου έτει διδασκόμενα μαθήματα καί αί 
καθ’ εβδομάδα ώραι διδασκαλίας αύτών, ορίζονται ώς κατω¬ 
τέρω : 

Α' έτ. Β' ετ. Γ' ετ. Δ' Ιτ. 

α/α Γενικά Μαθήματα καί ----- 

μαθήματα επιλογής "Άρ:Θ. ’Άρ.Θ. ’Άρ. Θ."Άρ. Θ. 

1. Ανατομία. 4 4 

2. Φυσιολογία . 3 3 

3. Έργοφυσιολογία . 3 3 

4. Έργο μηχανική. 2 2 

5. Έργομετρία . 2 2 

6. "Ορθοπεδική. 2 2 

7. Ύγιεινή-Πρώται Βοήθειαι 2 2 

8. Φυσικοθεραπεία. 2222 

9. Διδακτική. 1 1 2 2 1 1 

10. Παιδαγωγική . 2 2 

11. Ιστορία Φυσ. ’Αγ.-Άρχαιογ.Ι 12 2 

12. Ψυχολ.-Ψυχολ.Άθλουμ. .22 11 

13. Φιλοσοφία . 2 2 

14. Κοινωνιολογία. 11 

15. Ελληνική Γραμματεία .. 11 

16. Ξέναι γλώσσαι. 2 2 2 2 2 2 

17. Γυμναστική. 3 3 3 3 3 2 2 2 

18. Ενόργανος Άγων. Γυμν. 2 2 2 2 2 2 

19. Σύγχρονος Καλλ. Γυμν. 

Θηλέων 2 

20. "Ορχηστική. 2 2 1 

21. Εθνικοί Χοροί. 2 2 1 1 1 1 

22. Μουσική . 1 1 1 1 

23. Κλασσικός Αθλητισμός .33333322 

24. Παιδιαί-Άθλοπαιδιαί ... 22 

25. Καλαθόσφαιρα.2 2 2 2 2 2 

26. Πετόσφαιρα. 2 2 2 2 2 2 

27. Ποδόσφαιρο. 2 2 2 

28. Χειρόσφαιρα . 1 1 1 1 1 ί 

29. Κολύμβησις. 3 3 3 3 3 3 2 2 

30. Μαθήματα είδικότητος . . 8 8 

Γενικόν Σύνολον ... .32 32 31 31 32 32 25 25 


5. Οί μέν σπουδασταί καί σπουδάστριαι τοϋ Βου καί 
Γου έτους ύποχρεοϋνται εις πρακτικήν άσκησιν εις τό μά¬ 
θημα τής διδακτικής έπί 25 ώρας ετησίους, οί δέ τοΰ Δου 
έτους εις τό μάθημα τής ειδικότητάς των έπί 40 ώρας έτη- 
σίως. 

6. 'Η πρακτική άσκησις περί ής ή παρ. 5 γίνεται εις τάς 
εγκαταστάσεις τής Ε.Α.Σ.Α. εις δημόσια σχολεία, γυμνα¬ 
στήρια καί άθλητικούς έν γένει χοίρους. 

7. Τό μάθημα ξένων γλωσσών εις τό Δ' έτος διδάσκεται 
έπί τρεις ώρας εβδομαδιαίους καί ή παρακολούθησίς του 
παρά των φοιτητών είναι προαιρετική. Διά νά δημιουργηθή 
τμήμα ξένων γλωσσών πρέπει νά δηλώσουν τουλάχιστον 15 
φοιτηταί. 

’Άρθρον 4. 

ΙΙεριεχόμενον διδασκομένων μαθημάτων : 

Ανατομία : 

α) Γνώσεις τής κατασκευής τών οστών, τών συνδέσμων, 
τών άρθρώσεουν καί αί λειτουργίαι αυτών, β) Γνώσεις τοϋ 
μυϊκού συστήματος (περιγραφικούς καί ένεργητικώς), γ) 
Γενική άποψις τών συστημάτων τών σπλάγχνων, δ) Καρδία 
καί κυκλοφορία τοϋ αίματος, ε) Κατασκευή καί ενέργεια. 
τοϋ νευρικοΰ συστήματος. 

Φυσιολογία : 

α) Μϋες, β) Νευρικόν σύστημα, γ) Κυκλοφορικόν σύ¬ 
στημα (αίμα, κυκλοφορία αίματος), δ) αναπνοή, ε) Θρέψις, 
ανταλλαγή τής ύλης Θερμορρύθμισις, ζ) Ενδοκρινείς 
αδένες, η) Αισθήσεις. 


Έργοφυσιολογία : 

α) Βιολογικαί βάσεις τής Φυσικής καί Αθλητικής Α¬ 
γωγής, β) Φυσιολογικά! προσαρμογαί κατά τήν βραχύβιον 
καί μακρόβιον άσκησιν, γ) Έπίδρασις περιβάλλοντος καί 
βιολογικών παραγόντων εις τήν σωματικήν άπόδοσιν. 

Έργομηχανική : 

α) Μηχανισμός παραγωγής τής κινήσεως τοΰ άνθρωπίνου 
σώματος (βιολογική καί μηχανική βάσις), β) Ή έξέλιξις 
τής κινητικής ίκανότητος καί δεξιότητος καθ’ δλας τάς 
ηλικίας καί τά στάδια άναπτύξεως τοΰ άνθρώπου, γ) Ή 
έπίδρασις τών σωματικών ασκήσεων έπί τής κινητικής 
ίκανότητος (νευρομυϊκή συναρμογή, μυϊκή δύναμις, ισχύς 
καί αντοχή, δ) Μηχανική τών κινήσεων καί έφαρμογαί τών 
αρχών τής μηχανικής εις τήν Γυμναστικήν καί τον Αθλη¬ 
τισμόν, ε) Εργαστηριακή μέτρησις, άνάλυσις καί ερμηνεία 
τών γυμναστικών καί αθλητικών κινήσεων. 

Έργομετρία : 

α) Μέτρησις τής σωματικής άποδόσεως, β) Έργομετρική 
άξιολόγησις τής προπονήσεως. γ) Έργαστηριακαί καί ύ- 
παίθριαι δοκιμασίαι λειτουργικής προσαρμοστικότητος, δ) 
Στατιστικά στοιχεία. 

Διδακτική : 

α) Έννοια τής διδακτικής, β) Έννοια καί σκοπός τής 
Φυσικής Αγωγής, γ) Μέσα τής Φυσικής Αγωγής, δ) Φυ- 
σικαί δραστηριότητες-Γυμναστικαί άσκήσεις, ε) Βασικαί 
άρχαί τής διδασκαλίας, στ) έτήσιος καί'ήμερήσιος προγραμ¬ 
ματισμός, ζ) σύνθεσις καί διεξαγωγή τής Ημερήσιας Γυ- 
μνάσεως, η) Φάσεις έξελίξεως τοϋ άνθρώπου (άνδρών- 
γυναικών) καί έπίδρασις τής Φυσικής Αγωγής έπ’αύ- 
τών, θ) Βασική ορολογία. 

Παιδαγωγική : 

α) ’Αρχαί τής Παιδαγωγικής, β) τά διάφορα συστήματα 
άγωγής, άρχαίων καί νεωτέρων χρόνων, γ) Σχέσις Παιδα¬ 
γωγικής καί Φυσικής Αγωγής, δ) Έπίδρασις τών διαφόρων 
Παιδαγωγικών συστημάτων έπί τής Φυσικής Αγωγής, ε) 
Σύγχρονα Παιδαγωγικά προβλήματα. 

Ψυχολογία - Ψυχολογία τοΰ άθλου μένου : 

α) Σύντομη εισαγωγή εις τήν ψυχολογίαν, β) 'Γυχολο¬ 
γία τοϋ παιδός καί τοΰ έφήβου, γ) 'Γυχολογία τής μαθήσεως, 
δ) Ψυχολογία τής προσωπικότητος, ε) Ψυχολογικά! θεωρίαι 
περί τών παιδιών καί τών άγώνων-ψυχολογία τής προπο¬ 
νήσεως - ό προπονητής καί τά συναισθήματα τών άγωνιζο- 
μένων. 

Ιστορία Φυσικής Αγωγής—^Αρχαιογνωσίαν 
Αγωνιστικής: 

α) Μέθοδοι μελέτης τών πηγών, β) Μελέτη τών έργων 
τέχνης (πλαστικής άγγειογραφίας) ώς ιστορικών δεδομέ¬ 
νων τής άρχαιογνωσίας, γ) Ιστορία τής Φυσικής Αγωγής, 
σύντομος άνασκόπησις αυτής κατά τήν Μινωοκυκλαδικήν 
καί Μυκηναϊκήν έποχήν, δ) Φυσική Αγωγή τών λαών τής 
Ανατολής καί τών άλλων λαών, ε) Αγωγή Παιδείας καί 
Αγωνιστική κατά τάς διαφόρους έποχάς τής άρχαιότητος 
(γυμναστική-μουσική), στ) Πανελλήνιοι καί τοπικοί άγώ- 
νες, Όλυμπία καί τό Όλυμπιακόν Ιδεώδες, Δελφοί καί 
Δελφικόν ΓΙνεϋμα, κατάπτωσις καί τέλος τής Ελληνικής 
Αγωνιστικής, ζ) Ή Φυσική Αγωγή κατά τήν Βυζαντινήν 
έποχήν καί κατά τούς χρόνους τής Τουρκοκρατίας, η) Ή 
Φυσική Αγωγή εις τήν Ευρώπην τών Νεωτέρων Χρόνων, 
θ) Σύγχρονος "Ολυμπισμός καί "Αγωνιστική - διάφορα 
γυμναστικά συστήματα, ι) άνασκόπησις τής Φυσικής Α¬ 
γωγής εις τήν Νεωτέραν Ελλάδα - Σύγχρονος Φυσική "Α¬ 
γωγή καί "Αγωνιστική, ια) Άνασκόπησις πηγών εις θέ¬ 
ματα γυμναστικής καί άγωνιστικής άπό 'Ομήρρυ καί εντεύ¬ 
θεν. 

Φιλοσοφία : 

α) Έννοια καί ορισμός τής Φιλοσοφίας, β) Ιστορία τής 
Φιλοσοφίας : (επιλογή), γ) Ή Φυσική Αγωγή και ό Α¬ 
θλητισμός ύπό τό φως των κυριωτέρων φιλοσοφικών κατευ¬ 
θύνσεων. 

Κοινωνιολογία : 

α) Έννοια καί σκοπός τής Κοινωνιολογίας, β) Μορφαί 
κοινωνικής ζωής, γ) Πολιτική καί οικονομική όργάνωσις 
τής κοινωνίας, δ) Κοινωνιολογία - Φυσική Αγωγή. 

Υγιεινή - Πρώται Βοήθειαι : 

α) Εισαγωγή εις τήν Υγιεινήν, β) τροφή, ενδυμασία, 
περιποίησις τοϋ σώματος, γ) Στοιχεία περιβαλλοντικής έκ- 
παιδεύσεως, δ) έξάπλωσις καί περιστολή των επιδημικών α¬ 
σθενειών, ε) 'Υγιεινή του σχολικού χώρου, στ) 'Υγιεινή α¬ 
θλητικών χώρων καί γυμναστηρίων, ζ) όργάνωσις τής σχο¬ 
λικής υγιεινής, η) 'Τγιεινή τών αθλητών, 0) Αφροδίσια 
νοσήματα, ι) 'Τγιεινή κατάστασις τών μαθητών, πρώται 
βοήθειαι. 

Φυσικοθεραπεία : 

α) 'Ιστορική έξέλιξις - Φυσιοθεραπευτικά μέσα, β) περί 
μαλάξεως, γ) περί κινήσεως ένεργητικής, παθητικής καί 
ένεργοπαθητικής, δ) Θεραπευτικαί άσκήσεις, ε) Μΰες κι- 
νοϋντες τάς άρθρώσεις καί όρια φυσιολογικής κινήσεως, στ) 
παραμορφώσεις, ζ) Αθλητική μάλαξις - άθλητικαί κακώ¬ 
σεις, η) Διάστρεμμα - έξάρθρημμα - κατάγματα, θ) Σπα- 
στικαί καί χαλαραί παραλύσεις, ι) Όσφυαλγίαι - Ίσχυαλ- 
γίαι, ια) Παραμορφοόσεις κάτω άκρων, ιβ) 'Υ’δροθεραπεία, 
ιγ) Θεραπευτική Γυμναστική, ιδ) Αναπνευστική Γυμνα¬ 
στική, ιε) Έπίδρασις τής Φυσικοθεραπείας επί τών έσω- 
τερικών οργάνων (καρδία-πνεύμονες, πεπτικόν σύστημα 
κ.λπ.). 

Ι'υμναστική : 

α) 'Απλαΐ καί σύνθετοι μορφαί ελευθέρων καί ένοργά- 
νων ασκήσεων δλων τών κατηγοριών μετά ή άνευ μουσικής, 
β) Γνώσις τής έπιδράσεως αύτών καθ’ δλα τα στάδια άνα- 
πτύξεως τοϋ ατόμου. 

Ενόργανος Αγωνιστική Ι’υμναστική : 

α) Έξειλιγμέναι μορφαί ασκήσεων επί εδάφους καί 
έφ’ δλων τών Γυμναστικών οργάνων τών όριζομένων ύπό 
τοϋ Όλυμπιακοΰ προγράμματος, β) Σύνθεσις καί έκτέλεσις 
ελευθέριον καί υποχρεωτικών προγραμμάτων, Όλυμπιακής 
Γυμναστικής συμφώνως προς τούς διεθνείς κανονισμούς, γ) 
Όργάνωσις καί διεξαγωγή άγώνων-Κανονισμοί - Διαιτησία. 

Σύγχρονος Καλλιτεχνική : 

Γυμναστική Θηλέων: α) Διδασκαλία καί σύνθεσις προ¬ 
γραμμάτων συμπεριλαμβανομένων εις τούς διεθνείς κανο¬ 
νισμούς, β) Άνάλυσις τών διεθνών κανονισμών, γ) Όρ- 
γάνωσις καί διεξαγωγή άγώνων-καθήκοντα κριτών-κανο- 
νισμοί. 

Ορχηστική : 

α) 'Απλαΐ καί σύνθετοι ρυθμικαί καί χορευτικαί άσκή- 
σεις, β) Ενότητες με κύριον σκοπόν τήν καλλιέργειαν τής 
εκφραστικής κινήσεως καί τοϋ ρυθμοΰ, γ) μεθοδική διδα¬ 
σκαλία - πρακτική έξάσκησις, δ) Σύνθεσις - χορογραφία. 

Κλασσικός Αθλητισμός : 

α) Σύντομος ιστορική έξέλιξις, β) Τεχνική, Μηχανική καί 
κινησιολογική άνάλυσις τής τελειοτέρας εκτελεσεως έκα¬ 
στου άγωνίσματος, γ) πρακτική άσκησις εις τήν τεχνικήν 
δλων τών άγωνισμάτων καί εφαρμογή τών μεθόδων προ- 
πονήσεως, δ) Μεθοδική διδασκαλία είς σχολεία καί άσκησις 
είς σχολεία καί αθλητικούς συλλόγους, ε) Όργάνωσις αθλη¬ 
τικών άγώνων-καθήκοντα κριτών-κανονισμοί. 


Παιδιαί - Άθλοπαιδιαί : 

α) Έξέλιξις τών ψυχαγωγικών παιδιών, β) ψυχολογία 
τής παιδιάς, γ) Γενικά χαρακτηριστικά, δ) Συνεργασία καί 
κατανόησις παικτών. 

Καλαθόσφαιρα : 

α) Σύντομος ιστορική έξέλιξις, β) πρακτική άσκησις εις 
τήν άτομικήν τεχνικήν, γ) Μεθοδική διδασκαλία τής παιδιάς- 
προπόνησις, δ) Όργάνωσις καί διεύθυνσις άγώνος, ε) Κα¬ 
θήκοντα κριτών-κανονισμοί. 

Ιίετόσφαιρα : 

α) Σύντομος ιστορική έξέλιξις, β) πρακτική άσκησις εις 
τήν άτομικήν τεχνικήν, γ) Μεθοδική διδασκαλία τής παιδιάς- 
προπόνησις, δ) Όργάνωσις καί διεύθυνσις άγώνος, ε) Καθή¬ 
κοντα κριτών-κανονισμοί. 

ΙΙοδόσφαιρον : 

α) Σύντομος ιστορική έξέλιξις, β) πρακτική άσκησις εις 
τήν άτομικήν τεχνικήν, γ) Πρακτική άσκησις όμάδος, δ) 
Μεθοδική διδασκαλία τεχνικής καί Πρακτικής τής παιδιάς, 
ε) προπονητική ποδοσφαιρίσεως, στ) Καθήκοντα κριτών - 
κανονισμοί. 

Κολύμβησις : 

α) Σύντομος ιστορική έξέλιξις, β) πρακτική άσκησις 
καί τεχνική όλων τών ειδών τής Κολυμβήσεως, γ) Μεθοδική 
διδασκαλία τής Κολυμβήσεως καί καταδύσεων, δ) 'ΐδατο- 
σφαίρισις - Ναυαγοσωστική, ε) Κανονισμοί λειτουργίας καί 
μέτρα άσφαλείας Κολυμβητηρίου - τεχνικαί προδιαγραφαί 
Κολυμβητηρίου προχείρων έγκαταστάσεων, στ) Κανο¬ 
νισμοί κολυμβήσειος ύδατοσφαιρίσεως καί καταδύσεων, ζ) 
Όργάνωσις άγώνων-Διοίκησις Κολυμβητικών χώρων, η) 
Μηχανικαί - Κινησιολογικαί άρχαί-Μετρήσεις. 

Καταδύσεις : 

α) Σύντομος ιστορική έξέλιξις, β) Μηχανική άνάλυσις, 
γ) Τεχνική, δ) Μεθοδική διδασκαλία, ε) Προπόνησις, στ) 
Όργάνωσις άγώνοίν. 

'Υ’δατοσφαίρισις : 

α) Σύντομος ιστορική έξέλιξις, β) Μεθοδική διδασκαλία, 
γ) Τεχνική τακτική, δ) Προπόνησις, ε) Όργάνωσις άγώνων - 
Καθήκοντα κριτών - κανονισμοί. 

Εθνικοί Χοροί : 

α) Σύντομος ιστορική έξέλιξις, β) Πανελλήνιοι καί το¬ 
πικοί χοροί, γ) Εθνική καί λαογραφική σημασία τών χορών, 
δ) Πρακτική άσκησις καθ’ ομάδας, ε) Οι έθνικοί μας χοροί 
είς τά σχολεία, στ) Εκφραστική άγωγή, γ) Θεωρητική 
άνάπτυξις καί διδακτική. 

'Υπαί-Λριος Ζωή: 

α) Σύντομος ιστορική έξέλιξις τοϋ θεσμού τών παιδικών 
έξοχών καί κατασκηνώσεων, β) Διοικητικόν καί Εκπαιδευ¬ 
τικόν προσωπικόν καί καθήκοντα ένός έκάστου, γ) Σκοποί 
καί έπιδιώξεις, δ) 'Ίδρυσις καί όργάνωσις κατασκηνοόσεων - 
προγράμματα, ε) Εκδρομισμός, στ) Όρειβασία. 

Μουσική : 

α) Μουσική καί Γυμναστική - στοιχεία Μουσικής θεω¬ 
ρίας, β) Ρυθμός, γ) Μικτά μέτρα, δ) άρθρωσις - ρυθμικαί 
μελωδικαί άσκήσεις, ε) Χορωδιακόν συγκρότημα δι’ Έθνικάς 
έκδηλώσεις. 

Ξέναι Γλώσσαι : 

α) Φωνητικαί άσκήσεις - άνάγνωσις καί ερμηνεία κει¬ 
μένων ιδία Φυσικής Αγωγής, β) Όρολογία Φυσικής ’Αγω- 
γής, γ) Γραπταί άσκήσεις, δ) Διαλογική συζήτησις, ε) 
Όμιλίαι είς ξένην γλ.ώσσαν έπί θεμάτων κυρίως Φυσικής 
Αγωγής, στ) Μετάφρασις έκ τής ελληνικής είς τήν ξένην 
γλώσσαν καί τάνάπαλιν. 

Πάλη : 

α) Σύντομος ιστορική έξέλιξις Ελληνορωμαϊκής καί 
Έλευθέρας ερασιτεχνικής, β) Μηχανική καί Τεχνική άνά- 
λυσις, γ) Μεθοδική διδασκαλία, δ) Τακτική άμύνης - έπι- 
θέσεως, ε) Προπονητική, στ) Όργάνωσις αγώνων, ζ) Καθή¬ 
κοντα κριτών - κανονισμοί. 

Πυγμαχία : 

α) Σύντομος ιστορική έξέλιξις, β) Μηχανική καί Τεχνι¬ 
κή άνάλυσις, γ) Μεθοδική διδασκαλία, δ) Τακτική άμύνης- 
έπιθέσεως, ε) προπονητική, στ) Όργάνωσις άγώνων, ζ) 
Καθήκοντα κριτών - κανονισμοί. 

’Άρσις Βαρών : 

α) Σύντομος ιστορική έξέλιξις, β) Μηχανική καί Τεχνι¬ 
κή άνάλυσις, γ) Μεθοδική διδασκαλία, δ) Προπονητική, 
ε) Έπίδρασις τοΰ αθλήματος έπι τών νέων, στ) Όργάνωσις 
άγώνων - καθήκοντα κριτών - κανονισμοί. 

Ξιφασκία - Σκοποβολή : 

α) Σύντομος ιστορική έξέλιξις, β) Αθλητικός έξοπλισμός 
μέ ξίφη καί δπλα - ένδυμασία, γ) Τεχνική, δ) Στρατηγιγή 
καί τακτική άγώνων, ε) Μεθοδική διδασκαλία, στ) Όργά- 
νωσις άγώνων - καθήκοντα κριτών - κανονισμοί. 

Άντισφαίρισις : 

α) Σύντομος ιστορική έξέλιξις, β) Αθλητικός έξοπλι- 
σμος - ένδυμασία, γ) Τεχνική, δ) Μεθοδική διδασκαλία, 
ε) Στρατηγική άπλοϋ καί διπλού άγώνος, στ) Τακτική 
μικτού άγώνος, ζ) Όργάνωσις άγώνων - καθήκοντα κρι¬ 
τών - κανονισμοί. 

Επιτραπέζιος Άντισφαίρισις : 

α) Σύντομος ιστορική έξέλιξις, β) Πρακτική άσκησις εις 
τήν ατομικήν τεχνικήν, γ) Μεθοδική διδασκαλία τής παιδιας 
δ) Στρατηγική άπλοΰ καί διπλού άγώνος, ε) Τακτική μικτού 
άγώνος, στ) όργάνωσις άγώνων, καθήκοντα, κανονισμοί. 

Κωπηλασία : 

α) ΙΙρωταρχικαί κινήσεις έκτος λέμβου, β) Είσοδος 
Κωπηλάτου έντός της λέμβου, γ) λαβή κώπης, δ) Όρθή 
στάσις σώματος έντός της λέμβου κατά τήν έ'ναρξιν έ'λξεως 
τής κώπης, ε) Κύκλος κινήσεως κώπης, στ) Μυϊκή συγκρό- 
τησις κωπηλάτου, ζ) Όργάνωσις άγώνων - καθήκοντα 
κριτών - κανονισμοί. 

Όρθοπεδική : 

Παθήσεις : Συγκενεΐς - έπίκτητοι - τραυματικαί - φλε¬ 
γμονώδεις, παθήσεις ένδοκρινικής προελεύσεως - Διατα- 
ραχαί έκ τής άνταλλαγής τής ύλης - Διαταραχαί αύξήσεως 
τών οστών - Νευρομυϊκαί άναπηρίαι -Ακρωτηριασμοί - 
Όγκοι τών οστών - Παθήσεις καί δυσμορφίαι τών άνω 
άκρων -Άποκατάστασις. 

Ελληνική Γραμματεία : 

Διδασκαλία Αρχαίων καί Νέον; Ελληνικών κειμένων 
άναφερομένων εις τήν Παιδείαν καί τήν Αγωνιστικήν. 

Άρθρον 5. 

Τμήματα μαθημάτων εΐδικότητος. 

1. Δι’ έκαστον μάθημα εΐδικότητος λειτουργεί ειδικόν 
τμήμα, έκτος έάν ό μικρός άριθμός τών σπουδαστών καθι¬ 
στά, κατά τήν κρίσιν τού Συμβουλίου Σπουδών, αδύνατον 
την λειτουργίαν του. 

2. Κατά τήν κρίσιν τού Συμβουλίου Σπουδών, δι’ έκα¬ 
στον μάθημά εΐδικότητος, δύνανται νά λειτουργήσουν πλείο- 
να τού ενός τμήματα. 

3. Ό άριθμός συμμετοχής τών σπουδαστών εις έκαστον 
τμήμα καθορίζεται ύπό τοΰ Συμβουλίου Σπουδών. 

4. Ή συμμετοχή τών σπουδαστών τοΰ Δ' έτους εις τά 
κατά τήν παρ. 1 τμήματα είναι υποχρεωτική. Ούτοι ύπο- 


χρεοΰνται ωσαύτως εις παρακολούθησιν καί έπιτυχή εξέ- 
τασιν εις έν τών μαθημάτων εΐδικότητος. 

5. ΤΙ αίτησις συμμετοχής τών τετραετών σπουδαστών 
εις τά κατά τήν παρ. 1 τμήματα, ήτις δύναται νά περιλαμ- 
βάνη πλείονα τοΰ ενός, υποβάλλεται εις τήν Δ/νσιν τής Σχο¬ 
λής κατά τό Γ' έτος τών σπουδών των καί άπό τής 20ής 
έως τήν 3'1ην Μαΐου. Έπι τής αΐτήσεως ταύτης άποφαίνεται, 
τή εΐσηγήσει τοΰ Καθηγητού τού αντιστοίχου μαθήματος, 
τό Συμβούλιου Σπουδών δι’ ήτιολογημένης άποφάσεως καί 
λαμβάυον ΰπ’ οψιν τήν γενικήν έπίδοσιν τοΰ αΐτοΰντος, κατά 
τά προηγούμενα έτη, δύναται νά έντάξη αύτόυ εις διάφορον 
τών αίτηθέντων τμήμα. 

6. Κατά τάς προφορικάς καί πρακτικάς έξετάσεις μαθη¬ 
μάτων εΐδικότητος λαμβάνεται ύπ’ οψιν : α) 'Η ένεργός 
συμμετοχή τοΰ σπουδαστού εις τό μάθημα, β) 'Η έπιτυχής 
συμμετοχή του εις τάς πρακτικάς διδασκαλίας, γ) 'Η ίκα- 
νότης διοργανώσεως άγώνων, δ) 'Η ίκανότης του ώς διαι- 
τητού καί κριτοΰ άγώνων καί ε) 'Η ικανοποιητική θεωρητική 
κατάρτισις έπι τοΰ μαθήματος εΐδικότητος. 

Άρθρον 6. 

Μαθήματα έπιλογής. 

1. Τά μαθήματα έπιλογής : α) Άντισφαίρισις, β) Σκο¬ 
ποβολή, γ) Κωπηλασία καί δ) Επιτραπέζιος Άντισφαί- 
ρισις διδάσκονται εις τό Α' έτος καί έπι δύο ώρας έβδομα- 
διαίως. Τό μάθημα έπιλογής 'Τπαίθριος ζωή διδάσκεται 
εις τό Α' έτος ωσαύτως. 

2. Τά μαθήματα έπιλογής : α) Χιονοδρομίαι, β) Ναυτι¬ 
κά αθλήματα διδάσκονται εις τό Αον έτος. 

3. "Εκαστος σπουδαστής τοΰ Α' έτους έχει δικαίωμα κατά 
τήν έγγραψήν του νά δηλώση έν μάθημα έπιλογής προαι- 
ρετικώς. 

4. Εις τούς σπουδαστάς τούς εύδοκίμως παρακολουθή- 
σαντας τά μαθήματα έπιλογής τή εΐσηγήσει τοΰ οικείου 
διδάσκοντος Καθηγητοΰ, χορηγείται ειδική βεβαίωσις. 

5. Ή έκπαίδευσις εις τά Ναυτικά άθλήματα πραγματο¬ 
ποιείται εις ναυτικάς έγκαταστάσεις κατά τό Β' 15/νθήμερον 
τοΰ μηνός Ιουνίου καί διαρκεΐ μέχρι 10 ήμέρας. 

6. 'Η έκπαίδευσις εις τάς χιονοδρομίας προιγματοποιεΐται 
εις χιονοδρομικά κέντρα εις χρόνον καθορισθησόμενον ύπό 
τοΰ Συμβουλίου Σπουδών καί διαρκεΐ μέχρι 10 ήμέρας. 

7. Ή έκπαίδευσις εις τήν υπαίθριον ζωήν - Κατασκη- 
νωτικά πραγματοποιείται εις κατασκηνωτικούς ή άλλους 
ειδικούς χώρους καθορισθησομένους ύπό τοΰ Συμβουλίου 
Σπουδών κατά τό Β' 15νθήμερον τοΰ μηνός Ιουνίου καί 
διαρκεΐ μέχρι 10 ήμέρας. 

Άρθρον 7. 

Συμβούλιον Σπουδών. 

1. Παρά τή Ε.Α.Σ.Α. συνιστάται πενταμελές Συμβού¬ 
λιον Σπουδών συντιθέμενον έκ τοΰ Διευθυντοΰ τής ΕΑΣΑ 
ώς Προέδρου καί έκ τεσσάρων Καθηγητών τής Σχολής, εξ 
ών οί δύο τουλάχιστον έκ τοΰ μονίμου διδακτικού προσω¬ 
πικού, ώς μελών, διοριζομένων άπάντων μετά τών άνα- 
πληρωτών των έπι διετεΐ θητεία δι’ άποφάσεως τοΰ Υπουρ¬ 
γού Εθνικής Παιδείας καί Θρησκευμάτων τή προτάσει τοΰ 
Συλλόγου τών διδασκόντων εις τήν Σχολήν. 

2. Καθήκοντα γραμματέως τοΰ Συμβουλίου άσκεΐ ό 
προϊστάμενος τής Γραμματείας τής Σχολής άναπληρούμενος 
ύπό τοΰ άναπληρωτοΰ του εις τά καθήκοντα τής Γραμμα¬ 
τείας. 

3. Τό Συμβούλιον Σπουδών μεριμνά διά τήν έφαρμογήν 
τοΰ προγράμματος σπουδών τής Σχολής, διά τήν εύρυθμον 
λειτουργίαν ταύτης καί προγραμματίζει τάς άθλητικάς, 
πνευματικός καί λοιπάς έκδηλώσεις της Σχολής. 

ΚΕΦΑΛΑΙΟΝ Β'. 

Θέματα Καταστάσεως Σπουδαστών. 

Άρθρον 8. 

Έγγραφαί. 

1. Οί έπιτυχόντες εις τήν ΕΑΣΑ κατά τάς εΐσιτηρίους 
έξετάσεις δύνανται νά εγγράφουν συμφώνως προς τάς έκά- 
στοτε ίσχυούσας διατάξεις περί εισαγωγής εις τάς Άνω- 
τάτας καί ’Λνωτέρας Σχολάς. 

2. Αί άνανεώσεις των έγγραφων των σπουδαστών διε- 
νεργοϋνται άπό τής 20ής Σεπτεμβρίου μέχρι τής 30ής του 
ίδιου μηνός έκάστου έτους. 

3. Ή κατά τήν παρ. 2 προθεσμία δύναται νά παραταΟή 
επί 15 ήμέρας δι’ άποφάσεως τοϋ Συλλόγου τών Καθηγητών. 

’Άρθρον 9. 

Άμοιβαΐαι Μετεγγραφαί. 

1. Εις έξαιρετικάς περιπτώσεις, ήτοι έφ’ όσον συντρέ¬ 
χουν οικογενειακοί, προσωπικοί, οικονομικοί ή άλλοι άπο- 
χρώντες λόγοι άποδεικνυόμενοι έξ έπισήμ.ων στοιχείων επι¬ 
τρέπονται άμοιβαΐαι μετεγγραφαί σπουδαστών τοϋ αύτοΰ 
έτους καί του ίδιου φύλου μεταξύ τής ΕΑΣΑ Αθηνών καί 
τοϋ Παραρτήματος αυτής έν Θεσσαλονίκη κατόπιν άποφά¬ 
σεως τοϋ 'Υπουργοΰ Εθνικής Παιδείας καί Θρησκευμάτων 
τή αιτήσει τών ενδιαφερομένων, ύποβαλλομένη εις τήν διεύ- 
θυνσιν τής Σχολής εντός δύο μηνών άπό τής ένάρξεως τοϋ 
διδακτικού έτους. 

2. Άμοιβαΐαι μετεγγραφαί χωροΰν μετά επιτυχή άπο- 
περάτωσιν τών σπουδών τοϋ Α' έτους καί μόνον διά τό έτος 
αυτό. 

Άρθρον 10. 

Φοίτησις. 

1. Οί σπουδασταί ύποχρεοΰνται νά παρακολουθούν άνελ- 
λιπώς άπαντα τα διδασκόμενα μαθήματα, έπιφυλασσομένης 
τής διατάξεως τοϋ άρθρου 3 παρ. 7 καί άρθρου 6 παρ. 3. 

2. Ανελλιπής φοίτησις θεωρείται ή παρά τοϋ σπουδαστοΰ 
παρακολούθησις ποσοστού 80 % τών πραγματοποιηθεισών 
ωρών διδασκαλίας καθ’ άπαν τό διδακτικόν έτος καί δι’ 
έκαστον μάθημα. 

3. 'Ο διδάσκουν Καθηγητής τήν 20ήν Μαΐου έκάστου 
έτους καταθέτέι εις τήν Γραμματείαν τής Σχολής κατάστα- 
σιν τών έλλιπώς φοιτησάντων σπουδαστών εις ήν άναγρα- 
φονται αί άπουσίαι κατά ημερομηνίαν καί τό σύνολον αύτών 
ώς καί αί πραγματοποιηθεΐσαι ώραι διδασκαλίας καθ’ άπαν 
τό διδακτικόν έτος. 

4. Οί έλλιπώς φοιτήσαντες σπουδασταί εις έν ή δύο μαθή¬ 
ματα καί εις ποσοστόν 21 % μέχρι 40 % τών πραγματοποιη¬ 
θεισών ωρών διδασκαλίας εις έκαστον τών μαθημάτων τού¬ 
των παραπέμπονται εις τήν κατά Σεπτέμβριον εξεταστικήν 
περίοδον εις τα μαθήματα ταΰτα. 

5. Οί έλλιπώς φοιτήσαντες εις τρία ή καί περισσότερα 
[χαθήματα καί εις ποσοστόν 21 % καί άνω τών πραγματο¬ 
ποιηθεισών ωρών διδασκαλίας εις έκαστον τών μαθημάτων 
τούτων άπορρίπτονται καί επαναλαμβάνουν τά μαθήματα 
τοϋ αύτοΰ έτους. 

6. Οί ούδόλως φοιτήσαντες σπουδασταί εις έν ή περισ¬ 
σότερα μαθήματα ύποχρεοΰνται νά έπαναλάβουν τά μαθή¬ 
ματα τοϋ αύτοΰ έτους. 

7. Τά άποτελέσματα της ελλιπούς φοιτήσεως έκδίδονται 
υπό τοϋ Συμβουλίου Σπουδών διά πράξεως αύτοΰ άπό 21ης 
μέχρις 23ης Μαΐου έκάστου έτους. 

8. Αί άπουσίαι τών σπουδαστών - πρωταθλητών Εθνικών 
ομάδων, οίτινες έξεπροσώπησαν τήν χώραν εις διεθνείς 
άγώνας εσωτερικού ή έξωτερικοΰ δεν καταχωρίζονται έφ 
όσον ή Γενική Γραμματεία Αθλητισμού με έγγραφόν της, 
εντός πενθημέρου άπό τής τελέσεώς των, βεβαιώσει τήν 
συμμετοχήν των εις τούς άγοίνας τούτους. 


Άρθρον 11. 

Πειθαρχικαί Ποιναί. 

Αί δυνάμεναι νά επιβληθούν εις τούς σπουδαστάς πειθαρ- 
χικαί ποιναί είναι : 

α) Προφορική έπίπληξις. 

β) "Εγγραφος έπίπληξις. 

γ) Αποβολή άπό μιας ήμέρας μέχρις ενός μηνός. 

δ) Αποβολή δι’ έν μέχρις δύο άκαδημαϊκά έτη. 

ε) Αποβολή διά παντός έκ τής Ε.Α.Σ.Α. 

Άρθρον 12. 

"Οργανα έπιβολής ποινής. 

1. Αί ύπό τά στοιχεία α, β ποιναί τού άρθρου 11, έπιβάλ- 
λονται ύπό τής Δ/νσεοις τής Ε.Α.Σ.Α., αί δέ λοιπαί ύπό τοϋ 
Πενταμελούς Πειθαρχικού Συμβουλίου. 

Αί ύπό τά στοιχεία δ καί ε ποιναί τελούν ύπό τήν έγκρισιν 
τού Υπουργείου Εθνικής Παιδείας καί Θρησκευμάτων 
δικαιουμένου νά έπικυρούση ή μειώση ταύτας. Αί έπιβαλ- 
λόμεναι ποιναί δημοσιεύονται διά τής πινακίδος τών άνακοι- 
νώσεων καί άναγράφονται εις τό ειδικόν ποινολόγιου τής 
Σχολής. 

2. Άπασαι αί έν τώ άρθρω 11 ποιναί πλ,ήν τής έπιπλή- 
ξεως δι’ έπ’ αύτοφώρω άδίκημα έπιβάλλονται μετ’ έγγρα¬ 
φον κλ,ήσιν εις άπολογίαν τού παρεκτραπέντος σπουδαστοΰ. 

Άρθρον 13. 

Πειθαρχικόν Συμβούλιου. 

1. Δι’ άποφάσεως τοϋ Υπουργού Εθνικής Παιδείας καί 
Θρησκευμάτων, προτάσει τού συλλόγου τών διασκόντων, 
διορίζεται Πενταμελές Πειθαρχικόν Συμβούλιου άποτελού- 
μενον έκ καθηγητών τής Ε.Α.Σ.Α. 

2. 'Η θητεία τού Πειθαρχικού Συμβουλίου είναι διετής. 

3. Τό Πειθαρχικόν Συμβούλιου έπιβάλλει πειθαρχικάς 
ποινάς εις τούς σπουδαστάς τής Ε.Α.Σ.Α. διά πράξεις αι 
όποΐαι άντιβαίυουν εις τήν ιδιότητα τού σπουδαστοΰ δι’ 
ήτιολογημένης άποφάσεως. 

4. Τό Πειθαρχικόν Συμβούλιου είναι ΰμελές. Πρόεδρος 
αύτοΰ είναι ό Δ/ντής τής Σχολής. Δύο τουλάχιστον απο τα 
μέλη τοϋ Συμβουλίου, προέρχονται έκ τοϋ μονίμου προσω¬ 
πικού τής Σχολής. 

ΚΕΦΑΛΑΙΟΝ Γ. 

Έπίδοσις Σπουδαστών -Εξετάσεις - Αποτελέσματα - 
Τίτλοι. 

"Αρθρον 14. 

Βαθμολογία έτησίας προόδου. 

1. Άπό 10ης μέχρι 20ής Μαΐου έκάστου έτους ό άρμόδιος 
Καθηγητής καταθέτει εις τήν Γραμματείαν τής Σχολής 
ένυπόγραφον κατάστασιν βαθμολογίας τής έτησίας προόδου 
τών σπουδαστών εις τά ύπ’ αύτοΰ διδασκόμενα μαθήματα. 

2. Οί διδάσκοντες Καθηγηταί ύποχρεοΰνται νά δίδουν 
βαθμόν έτησίας προόδου δι’ όλους τούς άνελλιπώς φοιτή- 
σαντας σπουδαστάς ώς καί διά τούς έλλιπώς φοιτήσαντας 
κατά τήν έννοιαν τοϋ άρθρου 10 παρ. 4. 

3. Ό βαθμός τής έτησίας προόδου έξάγεται έκ τών γρα- 
πτών ή προφορικών εξετάσεων ή πρακτικών δοκιμασιών, εις 
άς ύποβάλλονται οί σπουδασταί εις άπαντα τά έξεταζόμενα 
μαθήματα κατά τήν διάρκειαν τού διδακτικού έτους τή κρισει 
τού Καθηγητοΰ. 

4. Οί βαθμοί τής έτησίας προόδου καταχιυρίζονται, μερι- 
μνη τής Γραμματείας τής Ε.Α.Σ.Α. εις τό βιβλίου μητρώου 
τής Σχολής, αί δέ καταστάσεις τών Καθηγητών αί περιέ- 
χουσαι τούς βαθμούς έτησίας προόδου φυλάσσονται εις τό 
άρχεΐον μέχρι τέλος τού έπομένου έτους. 

5. Οί κατά τάς τμηματικάς καί πτυχιακάς εξετάσεις 
διδόμενοι βαθμοί χαρακτηριστικαί της έπιδόσεως έκάστου 
σπουδαστοϋ είναι οί έξης : 

α) "Αριστα 10 - 8,5 

β) Λίαν Καλώς 8,4 - 6,5 

γ) Καλώς 6,4 - 5 

δ) Άνεπιτυχώς 4,3 - 1 

6. "Εκαστος Καθηγητής ύποχρεοΰται κατά την κατά- 
θεσιν καταστάσεως βαθμολογίας εΐς την γραμματείαν, περί 
ών τά άρθρα 14 καί 19 τοϋ παρόντος, νά άνακοινώση εΐς τήν 
πινακίδα της Σχολής Φωτοαντίγραφον αυτής. 

"Αρθρον 15. 

Δικαίωμα προσελεύσεως εΐς τμηματικάς καί πτυχιακάς 
εξετάσεις. 

1. Οί σπουδασταί τής Α',Β' καί Γ' ετών ύφίστανται 
τμηματικάς εξετάσεις, οί δέ του Δ' έτους πτυχιακάς τοιαύ- 
τας. 

2. Εΐς τάς τμηματικάς καί πτυχιακάς εξετάσεις γίνονται 
δεκτοί οί άνελλιπώς φοιτήσαντες σπουδαστές κατά τήν 
έννοιαν τοϋ άρθρου 10. 

"Απαντες οί λοιποί άποκλείονται δι’ άποφάσεως τοϋ Συμ¬ 
βουλίου Σπουδών καί ύποχρεοΰνται νά έπαναλάβουν τά 
μαθήματα τοϋ αύτοΰ έτους. 

"Αρθρον 16. 

Διπλωματική Εργασία. 

1. Πάντες οί σπουδασταί τοϋ Δ' έτους ύποχρεοΰνται εΐς 
τήν υποβολήν διπλωματικής έργασίας τήν οποίαν συγγρά¬ 
φουν ύπό τήν έπίβλεψιν τοϋ οικείου Καθηγητοΰ είδικό- 
τητος. 

2. 'Η διπλωματική έργασία, άναφερομένη εΐς θέματα 
σχετικά μέ τήν έπιλεγεΐσαν ειδικότητα, παραδίδεται εις τον 
Καθηγητήν εΐδικότητος μέχρι τέλους Μαρτίου. 

3. 'Ο μή ύποβαλών διπλωματικήν εργασίαν, δεν δικαιοΰν- 
ται νά λάβη μέρος εΐς τάς πτυχιακάς έξετάσεις τοϋ μαθή¬ 
ματος εΐδικότητος. 

"Αρθρον 17. 

Τρόπος διεξαγωγής τμηματικών καί πτυχιακών έξετά- 
σεων. 

1. Αί τμηματικαί καί πτυχιακαί εξετάσεις διενεργοϋνται 
έπί τής διδαχθείσης ΰλης ώς κάτοιθι : 

Α' Γραπτώς εΐς τά μαθήματα : 

1) Ανατομία, 2) Φυσιολογία, 3) Έργοφυσιολογία, 4) 
Έργομηχανική, 5) Έργομετρία, 6) Όρθοπεδική, 7) 
' Γγιεινή - πρώται βοήθειαι, 8) Φυσικοθεραπεία, 9) Διδα¬ 
κτική, 10) Παιδαγωγική, 11) Ιστορία Φυσικής Αγωγής- 
Αρχαιογνωσία Αγωνιστικής, 12) Ψυχολογία - Ψυχολο¬ 
γία τοϋ άθλουμένου, 13) Φιλοσοφία, 14) Κοινωνιολογία, 
15) Ελληνική Γραμματεία. 

Β Γραπτώς ή προφορικώς καί πρακτικώς. 

Κατα την κρίσιν τοϋ διδάσκοντος Καθηγητοΰ εις άπαντα τά 
λοιπά μαθήματα. 

2. Αι γραπταί εξετάσεις έπί ένός έκάστου τών ανωτέρω 
μαθημάτων διενεργοϋνται δι’ άναπτύξεως 4 θεμάτων περι- 
λαμβανοντων δυο ερωτήσεις έκαστον, λαμβανομένων έξ 
ολοκλήρου τής διδαχθείσης ύλης. 

"Εκαστον θέμα βαθμολογείται άπό 1 - 10 βαθμούς τό δέ 
άθροισμα διαιρούμενον διά τοϋ 4 δίδει τον βαθμόν εξετά¬ 
σεων εΐς τό μάθημα. 


"Αρθρον 18. 

Χρόνος διεξαγωγής τών τμηματικών καί πτυχιακών 
εξετάσεων. 

1. Αί τμηματικαί εξετάσεις διενεργοϋνται : α) κατά τήν 
περίοδον Μαΐου -Ιουνίου ήτις άρχεται τήν 24ην Μαΐου καί 
λήγει τήν 15ην Ιουνίου καί β) κατά τήν περίοδον Σεπτεμ¬ 
βρίου, ήτις άρχεται τήν 5ην Σεπτεμβρίου καί λήγει τήν 20ήν 
Σεπτεμβρίου έκάστου έτους. 

2. Αί πτυχιακαί έξετάσεις διενεργοϋνται : α) κατά τάς 
περιόδους περί ών ή παρ. 1 καί β) κατά τήν περίοδον Ια¬ 
νουάριου, ήτις άρχεται τήν ΙΟην Ιανουάριου καί λήγει τήν 
20ήν Ιανουάριου έκάστου έτους. 

3. Οί σπουδασταί τών Α', Β' καί Γ' ετών μή προσελ- 
θόντες δέ εΐς τήν όφειλομένην έξέτασιν τής πρώτης έξετα- 
στικής περιόδου ή προσελθόντες καί ύστερήσαντες εΐς ένια 
μαδήματα δύνανται νά πιρ'ςσέλ’δουν κατά χψ δευτέραν έξ«τα>- 
στικήν πφρίοδσν, μή προσελθόντες καί εΐς τούτην ή προσελ- 
-δόντες καί ύττερήτοντες εις πλείον» τών δύο· μαδημάτων 
ύποχρεοΰνται νά έπαναλάβουν τά μαδήματα τοϋ αύτοΰ έ'τσυς. 

"Αρθρον 19. 

Αποτελέσματα τμηματικών καί πτυχιακών έξετάσεων. 

1. Τά άποτελέσματα τών τμηματικών καί πτυχιακών 
έξετάσεων έκδίδονται έντός δέκα ήμερών άπό τής λήξεως τών 
έξετάσεων. 

2. Οί Καθηγηταί ύποχρεοΰνται, όπως έντός πενθημέρου 
άπό τής διενεργείας τών έξετάσεων νά καταθέτουν εΐς τήν 
Γραμματείαν τής Σχολής ένυπόγραφον κατάστασιν βαθμο¬ 
λογίας, ώς καί τά δοκίμια τών γραπτών έξετάσεων, προς 
φύλαξιν εΐς τό άρχεΐον τής Σχολής έπί εν έτος. 

"Αρθρον 20. 

Γενικός βαθμός έτησίας έπιδόσεως. 

1. 'Ο γενικός βαθμός τής έτησίας έπιδόσεως τών σπου¬ 
δαστών εΐς έκαστον μάθημα έξάγεται έκ τής διαιρέσεως διά 
τοϋ δύο τοϋ άθροισματος τών βαθμών τής έτησίας προόδου 
καί τών έξετάσεων. 

Εΐς περίπτωσιν κλάσματος τοΰτο στρογγυλοποιεΐται εΐς 
τήν άνωτέραν μονάδα. 

2. 'Ο βαθμός έτησίας προόδου χρησιμοποιείται άπαξ. 

"Αρθρον 21. 

Έπιτυχόντες εΐς τάς τμηματικάς καί πτυχιακάς έξετάσεις. 

1. Επιτυχών εΐς τάς τμηματικάς καί πτυχιακάς έξετάσεις 
θεωρείται ό λαβών βαθμόν έτησίας γενικής έπιδόσεως εΐς 
έκαστον μάθημα τουλάχιστον καλώς πέντε (5). 

2. Οί άποτυχόντες κατά τάς πτυχιακάς έξετάσεις ύφίσταν- 
ται άνεξέτασιν εΐς ά μαθήματα άπέτυχον καί εις τά τυχόν 
μεταφερόμενα κατά τήν έννοιαν τοϋ επομένου άρθρου μαθή¬ 
ματα κατά τάς καθωρισμένας έξεταστικάς περιόδους καί 
μέχρι τελικής έπιτυχίας των. 

"Αρθρον 22. 

Μεταφορά καί κατοχύρωσις βαθμολογίας μαθημάτων. 

1. Σπουδασταί τών Α', Β' καί Γ' έτών άποτυχόντες κατά 
τήν έξεταστικήν περίοδον Σ/βρίου εΐς εν ή δύο μαθήματα, 
έγγράφονται εις τό έπόμενον έτος καί παρακαλουθοΰν τά 
μαθήματα τούτου, μεταφέροντες ταΰτα. 

2. Εΐς τά μεταφερόμενα μαθήματα ταΰτα έξετάζονται 
κατά τάς έξεταστικάς περιόδους τάς προβλεπομενας υπό τοϋ 
άρθρου 18 παρ. 1 καί 2 τοϋ παρόντος, συγχρόνως μέ τήν 
έξέτασιν τών μαθημάτων τοϋ έτους φοιτήσεώς των. 

3. Εις τά μεταφερόμενα μαθήματα οί σπουδασταί δύναν- 
ται νά έξετάζονται κατά τά επόμενα έτη μέχρι τής τελικής 
επιτυχίας των. 

4. Άποτυχόντες εις πλείονα των δύο μαθημάτων τοϋ 
έτους φοιτήσεως ή εις δύο μεταφερόμενα καί εν τοϋ έτους 
φοιτήσεως ή εις εν μεταφερόμενον καί δύο τοϋ έτους φοιτή- 
σεως άπορρίπτονται. 

5. 'Η έξέτασις των μεταφερομένων μαθημάτων διενερ- 
γεΐται ύπό τοϋ Καθηγητοΰ, οστις διδάσκει τό μάθημα τοϋ 
έτους εις ό άνήκει τό μεταφερόμενον μάθημα. 

6. Οί άπορριφθέντες σπουδασταί κατοχυρώνουν τόν βα¬ 
θμόν επιτυχίας εις τά μαθήματα εις ά ύπέστησαν γραπτήν 
έξέτασιν ως άναφέρεται εις τό άρθρον 17 παρ. 1. 

Άρθρον 23. 

Χορηγούμενον πτυχίον. 

1. Οί έπιτυχώς ύποστάντες την πτυχιακήν έξέτασιν έγ- 
γράφονται εις τούς πτυχιούχους τής Εθνικής Ακαδημίας 
Σωματικής Αγωγής. Εις τούτους χορηγείται πτυχίον εις 
τό όποιον άναγράφονται : 

α) 'Ο τίτλος τής Σχολής 

β) Τό έτος εγγραφής εις Πτυχιούχους 

γ) 'Ο άριθμός τοϋ πτυχίου 

δ) Το όνοματεπώνυμον καί τό όνομα πατρος 

ε) 'Ο τόπος γεννήσεως. 

στ) 'Ο γενικός βαθμός διά τοϋ γενικοϋ χαρακτηρισμοϋ 
«"Αριστα», «Λίαν Καλώς», «Καλώς», 
ζ) 'Η χρονολογία έκδόσεως πτυχίου. 

2. 'Η δαπάνη τοϋ τίτλου βαρύνει τόν δικαιούχον. 

’Άρθρον 24. 

Δίπλωμα είδικότητος. 

Εις τούς έπιτυχώς ύποστάντας έξέτασιν εις τά μαθήματα 
είδικότητος χορηγείται ειδικόν δίπλωμα προπονητοΰ άθλη- 
μάτων, εις ό άναγράφεται ό βαθμός έπιτυχίας τοϋ γενικοϋ 
χαρακτηρισμού «"Αριστα», «Λίαν Καλώς», «Καλώς». 

ΚΕΦΑΛΑΙΟΝ Δ'. 

Θέματα Λειτουργίας τής Ε.Α.Σ.Α. 

’Άρθρον 25. 

Εσωτερικός Κανονισμός. 

Ύπό τοϋ Συμβουλίου Σπουδών εις τό όποιον μετέχουν 
μετά ψήφου δύο έκπρόσωποι τών σπουδαστών, οί όποιοι 
ορίζονται άπό τό Διοικητικόν Συμβούλιου τοϋ Συλλόγου τών 
Σπουδαστών τής Σχολής, συντάσσεται έσωτερικός κανο¬ 
νισμός λειτουργίας τής Σχολής, δστις έγκρινόμενος ύπό τοϋ 
Υπουργού Εθνικής Παιδείας καί Θρησκευμάτων δημοσιεύ¬ 
εται διά τής Έφημερίδος τής Κυβερνήσεως. 

"Αρθρον 26. 

Λειτουργοΰντα τμήματα. 

"Εκαστον έτος διαιρείται εις τμήματα κεχωρισμένως κατά 
φΰλον. Ό άριθμός έκάστου τμήματος ορίζεται κατ’ ανώ¬ 
τατου οριον εις 25 σπουδαστας. 

Άρθρον 27. 

Ειδικόν δελτίου ταυτότητος σπουδαστοϋ. 

"Εκαστος σπουδαστές λαμβάνει παρα της Γραμματείας 
τής Σχολής ειδικόν δελτίου ταυτότητος σπουδαστοϋ κατά 
τήν έγγραφήν του. Τούτο τό δελτίου θά ένημερώνεται καθ 
έκαστον Ακαδημαϊκόν έτος. 


"Αρθρον 28. 

Υγειονομική περίθαλψις. 

'Η υγειονομική περίθαλψις χορηγείται εις τούς σπουδα- 
στάς συμφώνως προς τήν έκάστοτε ίσχύουσαυ νομοθεσίαν. 

Άρθρον 29. 

Προϊστάμενος Γραμματείας. 

Προϊστάμενος τής Γραμματείας τής Σχολής ορίζεται 
έκπαιδευτικός λειτουργός Φυσικής Αγωγής (Φ.Α.) υπεύ¬ 
θυνος διά τήν διεκπεραίωσιν τής πάσης «ρύσεως άλληλο- 
γραφίας αυτής. 

Άρθρον 30. 

Λειτουργία Γραμματείας, Βιβλιοθήκη, Μεταφραστικού 
τμήματος, Εργαστηρίου Έργοφυσιολογίας καί 

Έργομετρίας. 

Αί έργασίαι τής Γραμματείας τοϋ Λογιστηρίου, τής 
Βιβλιοθήκης, τοϋ Μεταφραστικού τμήματος καί τοϋ Εργα¬ 
στηρίου Έργοφυσιολογίας καί Έργομετρίας τής Ε.Α.Σ.Α 
ανατίθενται εις άπεσπασμένους Εκπαιδευτικούς λειτουργούς 
κατά τάς διατάξεις τοϋ άρθρου 4 τοϋ Ν.Δ/τος 1605/1942. 

Άρθρον 31. 

Κέντρα Μελετών - Ειδικά Τμήματα. 

1. Κέντρα μελετών καί έρευνών έπί θεμάτων Φυσικής 
Αγωγής, Λαογραφίας καί Εθνικών χορών δύνανται νά 
λειτουργήσουν έν τή Ε.Α.Σ.Α. κατόπιν άποφάσεως τοϋ 
Υπουργού Εθνικής Παιδείας καί Θρησκευμάτων, τή είση- 
γήσει τής Διευθύνσεως τής Σχολής. 

2. Ειδικά τμήματα μετεκπαιδεύσεως καί εΐδικεύσεως 
καθηγητών Σωματικής Αγωγής οϋς προπονητών διαφόρων 
άθλημάτων δύνανται νά λειτουργήσουν έν τή Ε.Α.Σ.Α. 
κατόπιν άποφάσεως τοϋ Υπουργού Εθνικής Παιδείας καί 
Θρησκευμάτων, είσηγήσει τής Σχολής. 

Άρθρον 32. 

Προμήθεια Εκπαιδευτικού ύλικοΰ καί συμμετοχή εις 
Έθνικάς καί λοιπάς Έορταστικάς έκδηλώσεις. 

Έκ τοϋ έγκεκριμένου προϋπολογισμού τής Σχολής, προ- 
τάσει τής Εφορείας τοϋ Ταμείου αυτής, δύνανται νά πρα¬ 
γματοποιούνται έκάστοτε αί κάτωθι δαπάναι : 

α) Προμήθειας χιονοπέδιλων καί χιονοδρομικών ύπο- 
δημάτων. 

β) Προμήθειας άγωνιστικών λέμβων διά τήν άσκησιν 
τών σπουδαστών. 

γ) Προμήθειας άθλητικών καί Εθνικών στολών διά τήν 
έκπροσώπησιν τής Σχολής κατά τάς διαφόρους πολιτιστικάς 
έκδηλώσεις καί άγώνας. 

δ) Προμήθειας πολιτικών ένδυμασιών διά τήν ομοιό¬ 
μορφον έμφάνισιν τών σπουδαστών κατά τάς Έθνικάς έορ- 
τάς καί παρελάσεις. 

Άρθρον 33. 

Λειτουργία Κολυμβητηρίου. 

1. Τά τής λειτουργίας τού Κολυμβητηρίου τής Σχολής 
ρυθμίζονται διά τού καταρτισθησομένου έσωτερικοΰ κανο¬ 
νισμού λειτουργίας αύτοΰ. 

2. 'Ο έσωτερικός κανονισμός λειτουργίας τού Κολυμ¬ 
βητηρίου συντάσσεται ύπό τού Συμβουλίου Σπουδών τής 
Σχολής τή είσηγήσει τών Καθηγητών τής είδικότητος κολυμ- 
βήσεως τής Σχολής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


ΚΕΦΑΛΑΙΟΝ Ε'. 

Γενικαί καί Καταργ-ητικαί Διατάξεις. 

Άρθρον 34. 

Καταργούμεναι διατάξεις. 

Άπό της ένάρξεως της ισχύος του παρόντος καταργεϊται 
τό Προεδρικόν Διάταγμα ύπ’ άριθ. 592/75. 

Άρθρον 35. 

Μεταβατική διάταξις. 

Διά τούς σπουδαστάς της τριετοϋς φοιτήσεως παραμένει 
εν ίσχύϊ τό Π.Δ. 660/5.10.1974 μέχρις άποπερατώσεως των 
σπουδών των. 


Εις τον έπί τής Εθνικής Παιδείας καί Θρησκευμάτων 
Υπουργόν, άνατίθεμεν την δημοσίευσιν καί εκτέλεσιν του 
παρόντος Διατάγματος. 

Έν Άθήναις τή 21 Νοεμβρίου 1978 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΙΩΑΝΝΗΣ ΒΑΡΒΙΤΣΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



